लेकिन एक बात यह भी है कि दिल्ली एक बड़ा विशाल कारखाना भी है। जो कई तरह की चीजों का उत्पादन करता है। इसके उत्पादनों की चमक ऐसी है कि कोई कारखाना, कोई राष्ट्रीय, अंतरराष्ट्रीय ब्रांड इन उत्पादों का मुकाबला नहीं कर सकता। यहां सरकारें बनती हैं और बिगड़ती हंै। सरकारें गिरती हैं, सरकारें खड़ी हो जाती हैं। बिगड़ती और बनती रहती हंै। कई बार 'रि-साइकिलिंगÓ में भी सरकार बनती है। दिल्ली कारखाने में सत्ता का उत्पादन अविराम होता रहता है। सत्ता पर 'चमकÓ, 'आकर्षणÓ का रैपर लगा होता है यह रैपर सभी को बुरी तरह खींचता है। लोग इसकी तरफ भागते हैं, सत्ता आगे-आगे और जनता पीछे-पीछे दौड़ती है। बाद में 'सत्ताÓ, जनता को दौड़ाती रहती है। जनता दौड़ती रहती है। हांफती, पसीना पोंछती, पसीना बहाती दौड़ती रहती है। जनता हांफती हुई अपनी बस्तियों में घुस जाती है, आपस में सत्ता को कोसती रहती है। कोसती हुई जत्थों में आपस में लड़ती रहती है।